29.9.2023
DA
Den Europæiske Unions Tidende
C 349/137
2.10.
Erhvervsmæssig vejtransport er rygraden i EU's økonomiske værdikæde.
Vejtransport tegner sig for en stor del af EU's BNP (bruttonationalprodukt) og beskæftiger mere end 3,4 mio. mennesker i hele EU (13).
Udfordringerne for sektoren består i at gøre transporten mere ufarlig og mere sikker, samtidig med at det indre markeds effektivitet opretholdes, og arbejdsvilkårene i sektoren og transportmiljøet som helhed forbedres. 2.11.
Den seneste geopolitiske udvikling har især handlet om behovet for at sikre modstandsdygtigheden i EU's logistiske forsyningskæde, selv i krisesituationer.
Øgede energiomkostninger og øget afhængighed af energi og råstoffer — kombineret med visse vigtige internationale aktørers aggressive protektionistiske strategier — har truet EU's økonomiske system og EU-borgernes velfærd.
EU's system for erhvervsmæssig vejtransport skal forblive konkurrencedygtigt, økonomisk overkommeligt og fuldt operationelt, selv under de mest kritiske omstændigheder, hvilket bør sikres af de lovgivnings­ mæssige rammer.
3.
Forslaget til forordning 3.1.
Formålet med forslaget er at erstatte forordning (EU) 2019/1242 (14) fra 2019 om præstationsnormer for tunge køretøjers CO2-emissioner.
Selv om det ikke er muligt at evaluere resultaterne af den gældende forordning, finder Kommissionen det nødvendigt at bidrage til opnåelsen af målene i den europæiske grønne pagt og den europæiske klimalov.
Forslaget omfatter nye bindende CO2-mål, der vil gælde fra 2025. 3.2.
Forslaget omfatter lastbiler (over 5 ton), bybusser og langdistancebusser (over 7,5 ton) samt påhængskøretøjer (køretøjer uden motor, der trækkes af et motorkøretøj).
Selv om der er tale om en vigtig udvidelse af forordningens anvendelsesområde, er der stadig et hul i lovgivningen vedrørende CO2-reguleringen af biler og lette erhvervskøretøjer (lastbiler på mellem 3,5 og 5 ton). 3.3.
Kommissionen foreslår nye og mere ambitiøse CO2-emissionsmål for nye tunge køretøjer fra 2030 med henblik på at nå ovennævnte mål.
I henhold til forslaget vil CO2-emissionerne i gennemsnit og sammenlignet med 1990-niveauerne blive reduceret med: — 45 % fra og med den 1. januar 2030 — 65 % fra og med den 1. januar 2035 og — 90 % fra og med den 1. januar 2040. 3.4.
Nye bybusser i EU skal alle være nulemissionsbusser (hvilket svarer til en andel af nulemissionskøretøjer på 100 %) fra 2030.
3.5.
Følgende tunge køretøjer vil være undtaget fra CO2-reduktionsmålene:
— fabrikanter, der producerer små mængder (op til 100 køretøjer) — køretøjer, der anvendes til minedrift, skovbrug eller landbrug — køretøjer, der er konstrueret og fremstillet til anvendelse af væbnede styrker, og bæltekøretøjer — køretøjer, der er konstrueret og fremstillet eller tilpasset til brug for civilbeskyttelsestjenester, brandvæsenet, ordensmagten eller akutlægehjælpstjenester — specialkøretøjer såsom skraldevogne. 3.6.
I modsætning til CO2-standarderne for personbiler og lette erhvervskøretøjer betragtes brintkøretøjer med forbrændingsmotor i Kommissionens forslag vedrørende tunge køretøjer (sammen med andre tilgængelige alternative teknologier som batteridrevne elkøretøjer og brintbrændselsceller) som et alternativ med nuludstødningsemissioner.
(13) (14)
Eurostats arbejdsstyrkeundersøgelse for 2014.
Europa-Parlamentets og Rådets forordning (EU) 2019/1242 af 20. juni 2019 om fastsættelse af præstationsnormer for nye tunge køretøjers CO2-emissioner og om ændring af Europa-Parlamentets og Rådets forordning (EF) nr.
595/2009 og (EU) 2018/956 og Rådets direktiv 96/53/EF (EUT L 198 af 25.7.2019, s. 202).